ফেনী, ১০ জুলাই (শীর্ষ  নিউজ ডটকম): ফেনী মডেল থানা পুলিশ ২৪ লাখ টাকার ভারতীয় শাড়িসহ ২ জনকে আটক করেছে। আটককৃতরা হচ্ছে কুমিল্লা কোতোয়ালি থানার চকবাজারের মোহন মিয়ার ছেলে জাহাঙ্গীর ও একই এলাকার মৃত সেরাজুল হকের ছেলে জামাল হোসেন। আজ রোববার ভোরে এদের আটক করা হয়।  পুলিশ জানায়, গোপন সংবাদের ভিত্তিতে ভোর ৫টার দিকে ফেনী মডেল থানার সেকেন্ড অফিসার সাইফুল ইসলাম ও এএসআই মোশাররফ হোসেন ফেনী বিসিক সংলগ্ন এলাকায় অভিযান চালায়। এ সময় একটি মাইক্রোবাস (ঢাকা মেট্রো চ ১৪-১৩৮৫) থেকে ২৪০টি শাড়িসহ জাহাঙ্গীর ও জামালকে আটক করে পুলিশ। মাইক্রোবাসটি কুমিল্লা  থেকে চট্টগ্রামের উদ্দেশ্যে যাচ্ছিলো।  (শীর্ষ নিউজ ডটকম/প্রতিনিধি/এসএস/সস/১৬.০১ঘ)